open-index/open-wikipedia-markdown huggingface dataset:
Michael Fredrik Libenberg

**Michael Fredrik Libenberg** (født 2. april 1767, død 3. mai 1828) var en dansk prest, forfatter og salmedikter.

## Liv
Libenberg ble født i København av fattige foreldre. Begge foreldrene døde tidlig, og han ble tatt vare på av en venn, bryggeren Bent Hoftved. Hoftved sørget for at han fikk skolegang, og Libenberg begynte å studere i 1783. Hoftved døde samme år, og Libenberg måtte ta en stilling som huslærer for å forsørge seg. Han var ikke dette så lenge, men sa opp og ble forsørget av Hoftveds familie. 1789 ble et vendepunkt i livet hans, da hans barndomslærer, Niels Qvistgaard, døde og etterlot seg enke og en liten datter. Libenberg så det som sin oppgave å forsørge disse. Han tok over Qvistgaards skole, og forlovet seg i 1790 med enken, som var 17 år eldre enn ham selv.

Han satset nå på å bli prest, og ble ordinert til en stilling som fengselsprest i 1794. Samme år giftet han seg med sin folovede, Sophie Charlotte.

I 1797 ble han overlærer for religionsundervisningen ved Metropolitanskolen. Han var der i to år, men ble forflyttet i 1799 til en sognepreststilling på Fredriksberg, et relativt dårlig kall.

Sophie Charlotte døde i 1802, og han giftet seg samme år med den nitten år gamle Antoinette Thomasine Birck.

Hoffet tilbrakte somrene på Fredriksberg, og dette gjorde at han kom i kontakt med hoffet og fikk stilling som slottsprest i tillegg til sognepreststillingen sin i 1805.  Han ville gjerne bli kvitt sognepreststillingen, og i 1810 ble han hoffprest i stedet for sogneprest, i tillegg til slottsprest. Han flyttet til København, der han ble en prest med mange tilhørere. I 1818 ble han tilbudt bispeembedet i Ribe, men avslo dette. Han ble med i styret i Det Danske Bibelselskab i 1819 og ble nestleder der i 1826.

I 1826 ble han tildelt Kommandørkorset. Han døde i 1828.

## Litterært arbeid
I årene før han ble ordinert oversatte han flere dikt fra tysk, og i tidsskrift som *Minerva* var det flere av hans dikt på trykk. I 1795 kom en oversettelse av Marezolls *Predikener*. Denne kom i nytt opplag i 1804. I 1797 gav han ut den utbredte boken *Andagtsbog for Kvindekjønnet* og bearbeidet i denne perioden også flere skrifter fra tysk. I 1805 og 1809 kom en samling av hans egne prekener ut i to bind under tittelen *Kristelige Religionstaler*  I årene 1823 til 1826 kom *Bidrag til kristelig Eftertanke og Oppbyggelsens Fremme* ut i tre bind. Dette ble svært utbredte bøker i såkalte «dannede hjem». I 1817 stod han bak en utgivelse av C.F Jacois *Samlede Skrifter*.

Libenberg skrev også salmer. Fem av hans salmer ble med i *Evangelisk-Christelig Psalmebog*. To av disse ble så videreført i *Roskilde Konvents Salmebog*. I *[[Norsk Salmebok (1985)|Norsk Salmebok]]* er han representert med en salme.

## Referanser


## Eksterne lenker
* ''Dansk biografisk Lexikon'' – X. Bind. Laale – Løvenørn
Give kirke

__NOTOC__

**Give kirke** ligger i Give i Vejle kommune og er fra ca. 1100. I middelalderen var kirken viet til Sankt Nikolas. 

Kirken består av romansk kor og skip oppført av travertin over skråkantsokkel av granitt. Tårnet og våpenhuset ble oppført først i 1905.

Norddøren er bevart og i bruk, syddøren er murt igjen. Man kan se flere rundbuevinduer i murverket. Korets sydmur er helt murt om i nyere tid. I sengotikken ble skipet forlenget mot vest med en tårnunderdel som bar et tårn. Dette ble beskåret i 1780 og helt fjernet i 1905 da man oppførte det nåværende tårnet vest for tårnunderdelen. Våpenhuset er fra 1905.

Kor og skip har flatt loft. Den runde korbuen er bevart. 

## Inventar
I forbindelse med en restaurering ble det gamle alterbordet fjernet. Under arbeidet fant man stumper av glassmaleri fra ca. 1300, på et av dem sees runer. 

Alteret er en krusifiksgruppe fra 1905 og under står alterbordet fra samme tid. Kirkens tidligere altertavlemaleri fra 1849 av Lucie Ingemann er hengt opp i kirken. 

Prekestolen er fra ca. 1600; i feltene i fronten er det bilder av de fire evangelistene. Oppgangen til prekestolen er gjennom et hull i triumfveggen. På prekestolens lydhimmel sees våpen.

Døpefonten er fra 1100-tallet og utført i granitt. Den er dekorert med blant annet fantasidyr rundt kummen. 
 
Orgelet er fra Marcussen & Søn og er fra 1986. Det har 22 stemmer, fordelt på to manualer og pedal.

## Kalkmalerier
I forbindelse med ombyggingen i 1904-05 ble det avdekket kalkmalerier på veggene i koret. Bare østveggens kalkmalerier kunne bevares. De ble restaurert av Eigil Rothe. Kalkmaleriene er datert til slutten av 1100-tallet. 

Eigil Rothe tolket motivene som Johannes Døperens historie, men dette ble bestridt av Poul Nørlund, som mente det var en eremitt-legende eller Sankt Eustachiuslegende. Sankt Eustachius levde femten år som trell hos en bonde, men ble hentet tilbake til keiserens hær. 

Den gulbrune bakgrunnen skal illudere gull. Leppeblomstmotivet i kronfrisen ble benyttet over hele landet i denne perioden. Ornamenter i fotfrisen og i trærne kjennes fra Ål kirke. 

Kalkmaleriene ble gjenrestaurert av Egmont Otto Lind i 1932.

## Eksterne lenker
* Give kirke hos Nordenskirker 
* Give kirkes historie
Avisåret 1869

**Avisåret 1869** er en oversikt over etableringer, nedleggelser, hendelser, prisvinnere og personer med tilknytning til aviser i 1869.

## Hendelser

## Etableringer
*2. januar: Dagbladet, norsk dagsavis blir utgitt for første gang. Grunnleggeren var Anthon Bang og Hagbard Emanuel Berner den første redaktøren.

## Fødsler

## Dødsfall
…

## Referanser
KylieFever2002: Live in Manchester

***KylieFever2002: Live in Manchester*** er en DVD filmet på en konsert i Manchester den 4. mai 2002 under Kylie Minogues turné *KylieFever2002*.

## Informasjon
Den DVD inneholder en konsert på 2 timer, en bak-kulissene-dokumentar på 30 minutter, projeksjoner av sangene «Cowboy Style», «Light Years»/«I Feel Love», «I Should Be So Lucky» og «Burning Up», og et fotogalleri.

En versjon i begrenset opplag ble også utgitt, med litt annerledes emballasje og en bonus-CD med høydepunkter fra konserten *KylieFever2002*.

*KylieFever2002: Live in Manchester* nådde nummer seksten på den amerikanske *[[Billboard]]*-videolistene.

## Sporliste
### DVD
#«Come into My World»
#«Shocked»
#«Love at First Sight»
#«Fever»
#«Spinning Around»
#«The Crying Game Medley»
#«GBI: German Bold Italic»
#«Confide in Me»
#«Cowboy Style»
#«Kids»
#«On a Night Like This»
#«The Loco-Motion»
#«In Your Eyes»
#«Limbo»
#«Light Years»/«I Feel Love»
#«I Should Be So Lucky»/«Dreams»
#«Burning Up»
#«Better the Devil You Know»
#«Can't Get You Out of My Head»

### Bonus-CD
#«Come into My World»
#«Shocked»
#«Love at First Sight»
#«Fever»
#«Spinning Around»
#«The Crying Game Medley»
#«Confide in Me»
#«Cowboy Style»
#«Kids»
#«On a Night Like This»
#«The Loco-Motion»
#«In Your Eyes»
#«Better the Devil You Know»
#«Can't Get You Out of My Head»

## Eksterne lenker
* ''KylieFever2002: Live in Manchester'' på Allmusic
* ''KylieFever2002: Live in Manchester'' på Allmovie
Selvpåtenning

**Selvpåtenning** er en selvmordsmetode hvor man setter fyr på seg selv med den hensikt å skade seg selv alvorlig eller omkomme. Den har lange tradisjoner i noen kulturer, men har i de senere år vært en ekstrem form for politisk protest.

## Politisk protest
Det mest kjente tilfellet er kanskje den buddhistiske munken Thích Quảng Đức, som i 1963 tente på seg selv på en vei i Saigon, i protest mot Sør-Vietnams president Ngô Đình Diệm undertrykkelse av buddhister. Selvmordet førte til flere selvpåtenninger, både i Vietnam og i USA. 2. november 1965 tok Norman Morrison sitt eget liv utenfor USAs forsvarsminister Robert McNamaras kontor, i protest mot USAs involvering i Vietnam.

I 1969 tok den tsjekkiske studenten Jan Palach livet sitt i Praha i protest mot den sovjetiske invasjonen året før. Tre år senere tok den litauiske studenten Romas Kalanta sitt liv ved selvpåtenning i Kaunas. Selvpåtenningen førte til de største demonstrasjonene mot Sovjet-styret etter krigen. 13 personer fulgte Kalantas eksempel, og tok livene sine ved selvpåtenning i 1972.

4. januar 2011 tok tunisiske Mohamed Bouazizi sitt eget liv ved selvpåtenning i protest mot korrupsjonen han ble utsatt for. Selvmordet førte til store demonstrasjoner i landet. Ti dager etter selvmordet flyktet president Zine El Abidine Ben Ali fra Tunisia.

## Se også
*Enkebrenning

## Referanser
Giorgos Lanthimos

**Giorgos Lanthimos** (gresk: Γιώργος Λάνθιμος; født 1973) er en gresk film- og teaterregissør.

Lanthimos studerte ved Stavrakos filmskole, før han begynte med videoproduksjon for dans og teater. I 1995 begynte han å regissere reklamefilmer.

Han langfilmdebuterte med *[[O kalyteros mou filos]]* (2001), før han regisserte den prisbelønte *[[Kinetta]]* (2005).

Lanthimos ble nominert til Oscar for beste fremmedspråklige film for *[[Dogtooth]]* (2009), beste originalmanus for ''The Lobster'' (2015) og beste film og regi for både ''The Favourite'' (2018) og *[[Poor Things]]* (2023). Siden deres første samarbeid på *The Favourite* (2018) har han jobbet med Emma Stone på alle sine langfilmer, og hun vant Oscar for beste kvinnelige hovedrolle for *Poor Things* (2023).

## Filmografi
* *[[O kalyteros mou filos]]* (2001)
* *[[Kinetta]]* (2005)
* *[[Dogtooth]]* (2009)
* *[[Alps]]* (2011)
* *[[The Lobster]]* (2015)
* *[[The Killing of a Sacred Deer]]* (2017)
* *[[The Favourite]]* (2018)
* *[[Poor Things]]* (2023)
* *[[Kinds of Kindness]]* (2024)
* *[[Bugonia]]* (2025)

## Referanser


## Eksterne lenker
*
Trioceros

se tekst

***Trioceros*** er en slekt av mellomstore til store kameleoner.

De ulike artene finnes spredt over tropiske deler av Afrika fra Etiopia i nord til Mosambik og Malawi i sør. De vestligste forekomstene er i Togo og sørøstlige Ghana. De fleste artene er knyttet til våt, eviggrønn skog. Mange av artene har horn, eller andre utvekster på hodet. Noen arter legger egg, men levendefødsel er utviklet flere ganger innenfor gruppen.

Disse kameleonene ble tidligere regnet som en underslekt av *[[Chamaeleo]]*. I 2009 ble det oppdaget *Trioceros* ikke er spesielt nært beslektet med *Chamaeleo* i snever betydning, og gruppen har derfor nå status som en egen slekt.

## Arter
Denne oversikten bygger på Tilbury & Tolley og The Reptile Database.



* *Trioceros affinis* 
* *Trioceros balebicornutus* 
* *Trioceros bitaeniatus* 
* *Trioceros camerunensis* 
* *Trioceros chapini*
* *Trioceros conirostratus* 
* *Trioceros cristatus* 
* *Trioceros deremensis* 
* *Trioceros eisentrauti*
* *Trioceros ellioti* 
* *Trioceros feae* 
* *Trioceros fuelleborni* 
* *Trioceros goetzei* 
* *Trioceros hanangensis*
* *Trioceros harennae* 
* *Trioceros hoehnelii* 
* *Trioceros incornutus* 
* *Trioceros ituriensis* 
* Jacksonkameleon (*T. jacksonii*) 
* *Trioceros johnstoni*
* *Trioceros kinangopensis*
* *Trioceros kinetensis* 
* *Trioceros laterispinis* 
* *Trioceros marsabitensis* 
* Mellerkameleon (*T. melleri*) 
* *Trioceros montium* 
* *Trioceros narraioca*
* *Trioceros ntunte*
* *Trioceros nyirit*
* *Trioceros oweni* 
* *Trioceros perreti* 
* *Trioceros pfefferi* 
* *Trioceros quadricornis* 
* *Trioceros rudis* 
* *Trioceros schoutedeni* 
* *Trioceros schubotzi* 
* *Trioceros serratus*
* *Trioceros sternfeldi* 
* *Trioceros tempeli* 
* *Trioceros tremperi*
* *Trioceros werneri* 
* *Trioceros wiedersheimi*

## Referanser


## Eksterne lenker
*
Eikekvistvikler

**Eikekvistvikler**  (*Gypsonoma dealbana*) er en sommerfugl i gruppen av viklere (Tortricidae). 

## Utseende
En liten til middelsstor (vingespenn 11-15 millimeter), spraglete vikler. Hodet (bortsett fra en kremfarget hårdusk i pannen), thorax og den innerste delen av forvingen er mørkt gråbrune. Forvingen har et bredt, snøhvitt tverrbånd, utenfor dette er den mest brunlig med hvite partier i midten. Bakvingen er ganske mørkt brunlig.

## Levevis
Larvene lever på mange ulike løvtrær, ikke bare på eik. De spiser først på bladknopper og nye skudd, senere også på utviklede blader som de kan skjelettere.
De voksne viklerne flyr i juli-august.

## Utbredelse
Den er utbredt i Europa, unntatt de nordligste delene, og i det nordlige Asia. I Norge finnes den i eikeskogen langs kysten fra Østfold til Vest-Agder.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten kvistviklere, *[[Gypsonoma]]* Meyrick, 1895
******** **eikekvistvikler**, *Gypsonoma dealbana* (Frölich, 1828)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/g/gypsonoma_dealbana.html
* *Gypsonoma dealbana* på UK Moths: https://web.archive.org/web/20111016192839/http://ukmoths.org.uk/show.php?bf=1169
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=438797

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Mørk gullrisengvikler

**Mørk gullrisengvikler**  (*Eucosma aspidiscana*) er en sommerfugl i gruppen av viklere (Tortricidae).

## Utseende
Den er en middelsstor (vingespenn 14-19 millimeter), nokså mørkt brun vikler. Hodet og thorax er kledt med mørke hår. Forvingen har noen svarte streker i den indre delen. Ved framkanten er det 2-3 trekantede, mørke flekker kantet med hvitt. Ved bakhjørnet er det en hvit ring som omkranser et okerfarget området med små, svarte streker. Ved bakkanten er det en mer eller mindre tydelig, rund, lys flekk. Bakvingen er brun, lysere ved roten.

## Levevis
Larvene utvikler seg på gullris (*Solidago virgaurea*), først i blomsterkurvene og senere i stilken.
Det er trolig bare én generasjon, men voksne viklere kan likevel påtreffes mellom mai og juli.

## Utbredelse
Arten finnes i Nord-Afrika, over hele Europa og i det nordlige Asia.
I Norge er den utbredt over hele landet bortsett fra Vestlandet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Eucosma]]* Hübner, 1823
******** **mørk gullrisengvikler**, *Eucosma aspidiscana* (Hübner, 1817)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eucosma_aspidiscana.html
* *Eucosma aspidiscana* på UK Moths: https://web.archive.org/web/20111017184523/http://ukmoths.org.uk/show.php?bf=1190
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=438864

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Granhagen

**Granhagen** er et boligfelt i Ål kommune. Området har lang tradisjon som tidligere kulturgrend. Ovenfor Granhagen ligger Brennoflata med Skattebøl skule, en barneskole med elever fra 1. til 4. klasse.

Opprinnelig var Granhagen utmarka under gårdene Søre Strand og Skottebøl, sør mot Kvinda og opp mot Brennoflata/Noss. Noen opphavelig husmannsplass på Granhagen er ikke funnet. Først på 1700-tallet ble det rydda plasser her, og mange av dem hadde egne navn i dagligtale. Men når plassene skifta eier, ble det ofte satt nytt navn på plassene også. Dette ble komplisert for prest og lensmann, så de begynte å kalle disse plassene for Granhagen.

Øst i boligfeltet ligger Busteteigen og Verpebakken. 
Ved Verpebakken ble Liv Engebretsdotter («Fange-Liv») henretta i 1733 etter å ha tatt livet av sitt nyfødte barn.

## Referanser
Denis Villeneuve

**Denis Villeneuve** (født 3. oktober 1967) er en kanadisk filmregissør.

Villeneuve spillefilmdebuterte med *Un 32 août sur terre* (1998). Han fulgte opp med de prisbelønte *[[Maelström]]* (2000) og *[[Polytechnique]]* (2009).

Hans film *[[Incendies]]* fra 2010 ble nominert til Oscar for beste fremmedspråklige film, mens Villeneuve selv ble nominert til beste regissør for *[[Arrival (film)|Arrival]]* i 2016.

Ved nyttår 2018 ble Villeneuve utnevnt til offiser av Order of Canada. I 2019 ble han utnevnt til ridder av Québecs nasjonalorden.

## Filmografi
* *Un 32 août sur terre* (1998)
* *[[Maelström]]* (2000)
* *[[Polytechnique]]* (2009)
* *[[Incendies|Nawals hemmelighet - Incendies]]* (2010)
* *[[Prisoners]]* (2013)
* *[[Enemy]]* (2013)
* *[[Sicario]]* (2015)
* *[[Arrival (film)|Arrival]]* (2016)
* *[[Blade Runner 2049]]* (2017)
* *[[Dune (2021)|Dune]]* (2021)
* ** (2023)

## Referanser


## Eksterne lenker
*
Strømpebåndsnok

**Strømpebåndsnok** (*Thamnophis sirtalis*) er en slange som er vanlig i store deler av Nord-Amerika. Den tilhører slekten strømpebåndsnoker.

## Referanser


## Eksterne lenker
*
Rachid Bouchareb

**Rachid Bouchareb** (født 1. september 1953) er en fransk regissør, manusforfatter og filmprodusent. Han har blitt nominert til Oscar for beste fremmedspråklige film tre ganger, for *[[Poussières de vie]]* (1995), *[[Indigènes]]* (2006)  og *[[De lovløse]]* (2010), som representant for Algerie. 

Bouchareb spillefilmdebuterte i 1985 med *Bâton Rouge*, etter å ha jobbet i TV-produksjon mellom 1977 og 1983. Andre kjente Bouchareb-filmer *Little Senegal* (2001) og *[[London River]]* (2009).

## Filmografi som regissør
* *[[De lovløse]]* (2010)
* *[[London River]]* (2009)
* *[[Indigènes]]* (2006)
* *Little Senegal* (2001)
* *[[Poussières de vie]]* (1995)
* *Cheb* (1991)
* *Bâton Rouge* (1985)

## Referanser


## Eksterne lenker
*
Beijings organisasjonskomité for OL

**Beijing Organizing Committee for the Olympic Games**, forkortet **BOCOG**, også kjent som *Beijing Organizing Committee*, var navnet på organisasjonskomiteen for Sommer-OL 2008 som ble holdt i Beijing. Samme organisasjon var også organisatør for de paralympiske sommerleker 2008. Presidenten for BOCOG var politikeren Liu Qi.

## Galleri

Image:Beijing Organizing Committee for the Olympic Games.jpg|Innenfor
Image:Beijing Organizing Committee for the Olympic Games2.jpg|Utenfor
Image: Beijing Olympic Building.JPG|Fronten


## Eksterne lenker
* - Offisiell hjemmeside for Sommer-OL 2008.
Kinas olympiske komité

**Kinas olympiske komité** (IOK-kode: **CHN**) representerer Kina i saker som angår de olympiske leker. Komitéen ble opprettet i 1919 og var en del av organiseringen til Sommer-OL 2008 som fant sted i Beijing.

## Kilder
* Berlioux, Monique, «Concerning China» , *Olympic Review*, Nr. 66-67 side 171-174, 1973 mai-juni 

## Eksterne lenker
*
Katharine Graham

**Katharine Meyer Graham** (født 16. juni 1917 i New York City i USA, død 17. juli 2001 i Boise i Idaho) var utgiver og styreleder for den amerikanske avisen *[[The Washington Post]]* i mer enn 20 år. Hun tilhørte eierfamilien og var sjefredaktør i den tiden avisen som ledende medium dekket den såkalte Watergate-skandalen, noe som til slutt ledet fram til at president Richard Nixon anså seg tvunget til å gå av. Hun fikk stor suksess med sine memoarer *Personal History* og fikk Pulitzerprisen for boken i 1998.

I 2002 ble hun innvotert i National Women's Hall of Fame.

## Referanser


## Eksterne lenker
* 
* 
*
Michael Stilson

**Michael Christopher Stilson** (født 1987) er en norsk forfatter og tidligere fotballspiller. Han medvirket også i NRKs dramaserie *[[Heimebane]]*, der han spilte seg selv.

## Fotballkarriere
Han starta sesongen 2015 i Mjøndalen IF, men etter lite spilletid returnerte han til Ranheim Fotball på lån ut sesongen. Han kom til Ranheim fra Strindheim da han signerte en toårskontrakt med klubben vinteren 2011.

## Forfatterskap
Stilson er også skribent og skriver blant annet for nettmagasinet.

Stilson debuterte som forfatter med ungdomsboka *Bare spille ball* i 2018. Han mottok Norske Barne- og Ungdomsbokforfatteres debutantpris Trollkrittet for boka samme år, og i 2019 ble den kåret til årets beste ungdomsbok, og Stilson ble tildelt Uprisen i 2019. Prisen lar ungdom kåre den beste norske ungdomsboka og arrangeres av Foreningen !les i samarbeid med Norsk Litteraturfestival på Lillehammer og Den kulturelle skolesekken. Hvert år deltar rundt  ungdommer i kåringen.

Sammen med Luis Guaragna vant han prisen Ordknappen i 2021 for tegneserieromanen *Elastico*.

### Bibliografi

* 2018: *Bare spille ball* (ungdomsbok), Cappelen Damm
* 2020: *Alene gjennom* (ungdomsbok), Cappelen Damm
* 2021: *Kampfikseren* (ungdomsbok), Cappelen Damm
* 2021: *Elastico* (tegneserieroman), Ena forlag – sammen med illustratør Luis Guaragna

## TV
Stilson har en cameo-rolle i den norske serien *[[Heimebane]]*.

Sammen med Sven Bisgaard Sundet levde Stilson i 2023–2024 et helt år uten smarttelefon eller sosiale medier. Eksperimentet er tema i TV-serien *Avlogga.*

## Referanser


 

## Eksterne lenker
* 
* Spillerstatistikk på altomfotball.no 
* Spillerstatistikk på NIFS.no
*
Liste over kardinaler utnevnt av Lucius II

**Liste over kardinaler utnevnt av Lucius II** er en liste over de 9 kardinalene pave Lucius II utnevnte  under to konsistorier i 1144.

## Juni 1144
* Ubaldo Caccianemici
* Berardo

## Desember 1144
* Guarino Foscari
* Guido Cibo
* Villano Gaetani
* Cenzio
* Bernardo
* Pietro
* Nikolaus

## Kilder
* Salvador Miranda: The Cardinals of the Holy Roman Church
Hongkongs olympiske komité

**Hongkongs olympiske komité** er den nasjonale olympiske komitéen til Hongkong.

Komiteen var med å organisere hestesport under Sommer-OL 2008, da det er strengere karanteneregler i Kina.

## Eksterne lenker
*
Liste over kardinaler utnevnt av Anastasius IV

**Liste over kardinaler utnevnt av Anastasius  IV** er en liste over de 3 kardinalene pave Anastasius I utnevnte under et konsistorium i 1153.

## Desember 1153
* Gregorio della Suburra
* Alberto
* Jacopo

## Kilder
* Salvador Miranda: The Cardinals of the Holy Roman Church
Det Konservative Folkepartis Kvindeudvalg

**Det Konservative Folkepartis Kvindeudvalg** (DKFK) er en konservativ, politisk kvinneorganisasjon i Danmark. Den er en selvstendig sideorganisasjon av Det Konservative Folkeparti på lik linje med Konservativ Ungdom og Konservative Studerende, og har også representasjon på de ulike nivåene i moderpartiet.

At kvinner fikk stemmerett ved riksdagsvalget 1915 ble foranledningen til at Danske Kvinders Konservative Forening (DKKF) ble opprettet i København i 1914 med Anna Johanne Frydensberg som formann. Blant grunnleggerne var Mathilde Malling Hauschultz. Dette var Danmarks første partipolitiske kvinneorganisasjon og var tenkt å være en landsdekkende organisasjon, men allerede i 1915 ble den en avdeling av Den Konservative Vælgerforening for København og Frederiksberg.

I 1936 ble Det Konservative Folkepartis Kvindeudvalg opprettet som landsdekkende organisasjon. Lisbet Hindsgaul var DKFKs første formann 1936–1961 og bygde ut organisasjonen til å bli den relativt største og mest stabile partipolitiske kvinneorganisasjonen i landet. I 1960-årene ble de andre partienes kvinneorganisasjoner nedlagt i tur og orden, men DKFK har bestått frem til i dag. I dag foregår dog kvinners politiske aktivitet i all hovedsak direkte i moderpartiet.

DKFK er medlem av det tverrpolitiske Kvinderådet.

## Referanser
Fuwa

De fem **Fuwa** var maskotene til Sommer-OL 2008 som fant sted i Beijing. Det var fem forskjellige maskoter, som hver representerte både en farge på de olympiske ringene og et symbol i kinesisk kultur.

Figurene fikk navn som er satt sammen av to like stavelser, en tradisjonell måte å lage kosenavn på i Kina. De er:

* Fisken Beibei.
* Pandaen Jingjing.
* Den olympiske flammen Huanhuan.
* Antilopen Yingying.
* Svalen Nini. 

Setter man sammen navnene deres får man *Bei Jing Huan Ying Ni*, som betyr «Velkommen til Beijing».

## Referanser


## Eksterne lenker
*
Dancing Beijing

«**Dancing Beijing**» er den offisielle logoen til Sommer-OL 2008 som fant sted i Beijing i 2008. Symbolet ble avduket i august 2003. Logoen kombinerer en tradisjonell kinesisk rød sel og en representasjon av det kinesiske tegnet *jing* (京, som også er det kinesiske navnet på Beijing). IOC-president Jacques Rogge var veldig fornøyd med logoen da den ble presentert, og uttalte: «Den nye logoen formidler en fortreffelig skjønnhet og makt i Kina som er nedfelt i arven og folket.»

## Referanser
Liste over kardinaler utnevnt av Eugenius III

**Liste over kardinaler utnevnt av Eugenius  III** er en liste over de 38 kardinalene pave Eugenius III utnevnte  under seks konsistorier i perioden 1145 til 1152.

## 1145
* Bernardo
* Giordano Bobone
* Guy
* Raniero Marescotti
* Cinzio
* Bercarco
* Gerardo
* Guido

## 1146
* Nicholas Breakspear, senere pave Hadrian IV
* Bernard O.S.B.Cas.
* Gregorio

## 1148 eller 1149
* Guido
* Giovanni
* Greco
* Gerardo Caccianemici
* Galfroy
* Gualterio

## 1150
* Hughes Cistercienserordenen
* Giovanni Conti
* Gerardo
* Cenzio
* Rolando Bandinelli
* Errico Moricotti Cistercienserordenen
* Giovanni Mercone
* Cenzio
* Giovannio
* Sylvester O.S.B.
* Jean O.S.B.
* Ardizzone
* Matteo
* Guido de Crema

## 1151
* Alberto
* Bernard Cistercienserordenen

## 1152
* Ildebrando Grassi
* Ottone
* Ildebrando
* Odone
* Gregorio

## Kilder
* Salvador Miranda: The Cardinals of the Holy Roman Church 
* Eugenius III (1145-1153) &ndash; ''The Cardinals of the Holy Roman Church'' , besøkt 18. november 2015
Liste over kardinaler utnevnt av Hadrian IV

**Liste over kardinaler utnevnt av Hadrian  IV** er en liste over de 23 kardinalene pave Hadrian IV utnevnte  under tre konsistorier i perioden 1155 til 1159.

## Desember 1155
* Ubaldo
* Giovanni Pizzuti
* Giovanni
* Boso Breakspear O.S.B.
* Ardicio Rivoltella
* Bonadies de Bonadie
* Alberto di Morra
* Guglielmo Matengo Cistercienserordenen
* Guido

## Februar/ mars 1158
* Cinzio Papareschi
* Pietro di Miso
* Raymond des Arènes
* Giovanni Conti
* Simone O.S.B.

## Februar 1159
* Gualterio
* Pietro
* Giovanni
* Jacopo
* Gerardo
* Uberto
* Gregorio
* Guido
* Romano

## Kilder
* Salvador Miranda: The Cardinals of the Holy Roman Church
Liu Huan

**Liu Huan** (født 26. august 1963 i Tianjin, er en kinesisk mandopop-sanger og låtskriver. Liu har lagd og fremført sanger for flere TV-serier, samt flere andre arrangementer. Under åpningsseremonien for sommer-OL 2008 i Beijing sang han den offisielle OL-sangen *[[You and Me]]* sammen med den verdenskjente britiske sangeren Sarah Brightman.

## Referanser


## Kilder
* 

## Eksterne lenker
* 
*
You and Me

**«You and Me»** var den offisielle sangen til Sommer-OL 2008 som ble holdt i Beijing i 2008. Under åpningsseremonien til lekene ble sangen fremført av den engelske sangeren Sarah Brightman og den kinesiske mandopop-sangeren Liu Huan. 

Zhang Yimou, regissøren for seremonien, valgte den britiske sangeren over en lokal stjerne for å komplettere det offisielle slagordet for lekene: «One World, One Dream».

## Referanser


## Eksterne lenker
* Offisiellhjemmeside
* Offisiell musikkvideo
* Offisiell mp3
* Tekst
Butterfly (Kylie Minogue)

«**Butterfly**» er en dansepop-sang skrevet av den australske sangeren Kylie Minogue og Steve Anderson for Minogues syvende album *[[Light Years]]*. Sangen ble sluppet som den sjette og siste singelen fra Minogues studioalbum høsten 2001. Sangen var en danseklubb-hit, og nådde nummer fjorten på den amerikanske *[[Billboard]]*-danselisten.

## Formater og sporliste
Dette er de formatene og sporlister av kommersielle utgivelser av «Butterfly».

;Amerikansk CD single
#«Butterfly» (Sandstorm Vocal Mix) – 7:15
#«Butterfly» (E-Smoove Vocal Mix) – 8:05
#«Butterfly» (Illicit Mix) – 7:19
#«Butterfly» (Trisco Mix short) – 6:37
#«Butterfly» – 4:09

;Amerikansk 12" vinyl single
#«Butterfly» (Sandstorm Vocal Mix) – 7:15
#«Butterfly» (E-Smoove Vocal Mix) – 8:05
#«Butterfly» (Illicit Mix) – 7:19
#«Butterfly» (Trisco Mix long) – 7:50

## Eksterne lenker
* 
* ''Butterfly'' på Allmusic
Londons organisasjonskomité for OL og PL

**London Organising Committee of the Olympic Games and Paralympic Games** (**LOCOG**) er organisasjonskomiteen for Sommer-OL 2012 og Paralympiske sommerleker 2012 i London. 

Komiteen er etablert av Storbritannias departement for kultur, medier og sport, borgermesteren i London og British Olympic Association, den britiske nasjonale olympiske komité. LOCOG er i selskapsform et *[[Company Limited by Guarantee]]*.

Komiteen ledes av Sebastian Coe. Også prinsesse Anne er med i styret for LOCOG.

## Referanser


## Eksterne lenker
* Official London 2012 website
Liste over kardinaler utnevnt av Alexander III

*Liste over kardinaler utnevnt av Alexander  III*' er en liste over de 38 kardinalene pave Alexander III utnevnte  under femten konsistorier i perioden 1145 til 1160 til 1180.

## 18. februar 1160
* Milo

## 1163
* Konrad von Wittelsbach
* Antonio
* Manfredo O.S.B.
* Ugo Ricasoli
* Oderisio O.S.B.Cas.

## 1164
* Ugo Pierleoni
* Ottone
* Benerede O.S.B.
* Teodino degli Atti O.S.B
* Pietro Gaetani
* Vitellio O.S.B.
* Girolamo
* Eguillino

## 15. desember 1165
* Ermanno
* Galdino
* Raniero
* Teodino O.S.B.Cas.
* Pietro de Bono
* Ermanno
* Bonifazio

## 1168
* Giovanni O.S.B.
* Rainaldo O.S.B.Cas.

## 1170
* Odone
* Gérard d'Autun
* Vernavero
* Lesbio Grassi
* Leonato O.S.B.
* Riso

## 1171
* Ugo Pierleoni
* Thibaud O.S.B.Clun.
* Lombardo
* Laborante

## September 1173
* Pietro
* Guglielmo
* Uberto Crivelli, senere pave Urban III
* Marcello
* Raniero

## 7. mars 1175
* Vibiano
* Gerardo

## Desember 1176
* Pietro
* Tiberio Savelli
* Gandolfo O.S.B.

## Mars 1178
* Pietro
* Pietro
* Matteo
* Graziano
* Ardoino

## 22. september 1178
* Ardoino
* Giovanni
* Bernardo
* Rainier
* Paolo
* Eutichio

## Desember 1178
* Pietro da PaviaO.S.B.
* Rogerio O.S.B.Cas.
* Mathieu d'Anjou
* Herbert of Bosham
* Jacopo

## Mars 1179
*  Henri de Marsiac Cistercienserordenen
* Guillaume de Champagne
* Roberto
* Galando
* Ildeberto
* Paolo Scolari, senere pave Klemens III
* Tiburzio
 
## 1180
* Bernardo
* Rolando Paparoni

## Kilder
* Salvador Miranda: The Cardinals of the Holy Roman Church
Natalia Partyka

**Natalia Dorota Partyka** (født 27. juni 1989) er en polsk bordtennisspiller. Hun er født uten høyrearm og har flere medaljer fra de paralympiske sommerleker.

Under Sommer-OL 2008 i Beijing representerte Partyka Polen, der hun som en av to deltok i OL og paralympics samme år. 

Under Sommer-OL 2020 i Tokyo som ble arrangert i 2021, ble hun utslått i andre runde i singel. 

## Referanser


## Eksterne lenker
*
Kim Jong-su

**Kim Jong-su** (født 1. januar 1977) er en nordkoreansk sportsskytter. Han representerte Nord-Korea under Sommer-OL 2004, der han tok en bronsemedalje i skyting 50m pistol. Han representerte igjen Nord-Korea under Sommer-OL 2008, der han tok en sølv og en bronsemedalje, men ble senere diskvalifisert på grunn av bruk av det ulovlige substanset propranolol.

## Referanser




## Eksterne lenker
*
Body Language Live

***Body Language Live*** er en DVD-innspilling av Kylie Minogues konsert *Money Can't Buy*. Minogue fremført sanger fra sitt album *[[Body Language (Kylie Minogue)|Body Language]]*, sammen med sine største hits. DVD-en inneholder også musikkvideoer av «Slow», «Red Blooded Woman» og «Chocolate», en kort dokumentar, et galleri med to skjermsparere, fire bakgrunnsbilder og en lenke til et nettsted.

## Sporliste
#«Still Standing»
#«Red Blooded Woman»
#«On a Night Like This»
#«Je t'aime»/«Breathe»
#«After Dark»
#«Chocolate»
#«Can't Get You Out of My Head»
#«Slow»
#«Obsession»
#«In Your Eyes»
#«Secret (Take You Home)»
#«Spinning Around»
#«Love at First Sight»

## Eksterne lenker
* 
* ''Body Language Live'' på Allmovie
Zhang Jigang

**Zhang Jigang** (forenklet kinesisk: 张继钢; tradisjonell kinesisk: 張繼鋼; pinyin: *Zhāng Jìgāng*; født 25. desember 1958) er en internasjonalt kjent kinesisk koreograf og løytnant i Folkets frigjøringshær. Han har hatt ansvaret for over 300 produksjoner i over 60 land. En av hans største oppgaver var å lede koreografien under Åpningsseremonien for sommer-OL 2008 som fant sted den 8. august 2008.

## Eksterne lenker
* 
* Thousand Hand Bodhisattva, captured in 2005 at the CCTV Spring Festival, on YouTube
Air (Bach)

**Air** (kjent som *Air på g-strengen* når fiolindelen transponeres ned og spilles på solofiolin) er annen sats i Johann Sebastian Bachs Orkestersuite Nr. 3 i D-dur med verksbetegnelse BWV 1068. Ved siden av orgelverket Toccata og fuge i d-moll er dette kanskje Bachs mest kjente og spilte komposisjon. *Air* er en strykersats med continuo (orgel eller cembalo), men det ligger også godt til rette for å spille satsen på orgel, noe som er svært vanlig.

## Lytteprøve

## Referanser


## Eksterne lenker
* [Noter til Air](http://imslp.org/wiki/Orchestral_Suite_No.3_in_D_major,_BWV_1068_(Bach,_Johann_Sebastian)#II._Air_.28Air_on_the_G_String.29)
* [Noter til BWV 1068](http://imslp.org/wiki/Orchestral_Suite_No.3_in_D_major,_BWV_1068_(Bach,_Johann_Sebastian))
Mechanical Animals

***Mechanical Animals*** er det tredje studioalbumet til det amerikanske industriell rock-bandet Marilyn Manson. Albumet er det andre i en albumtrilogi bandet gav ut bestående av konseptalbum. De to andre er  *[[Antichrist Superstar]]* og *[[Holy Wood (In the Shadow of the Valley of Death)]]*.

## Eksterne lenker
*
Emil Liedgren

**Karl Gustaf Emil Liedgren** (født 21. februar 1879 i Rystad i Östergötland, død 9. september 1963) var en svensk teolog, lektor i kristendom ved läroverket i Västerås, salmedikter og salmehistoriker.

Etter å ha gått ut av katedralskolen i Linköping i 1897, begynte han å studere ved Uppsala universitet, der han i 1900 ble fil.kand, i 1905 cand.theol., i 1912 teologie licentiat, i 1916 lektor og 1921 doktor i teologi. Doktoravhandlingen hans handlet om salmedikteren Johan Olof Wallin. Han underviste ved läroverkene (gymnasene) i Umeå, Örebro og Västerås og ble i 1909 adjunkt i Örebro og var i perioden 1920-1944 lektor i kristendom i Västerås. I 1939 fikk han professortittel.

Han var i årene 1924-1929 medlem av granskingsnemden for lærebøker i kristendom, medlem av salmebokkomiteen som arbeidet fram salmeboken som kom i 1935 og deltok som sakkyndig i flere statlige utredninger. På kyrkomötet i 1934 deltok han som lekmannsombud.

Som salmehistoriker fikk han oppmuntring og inspirasjon fra Nathan Söderblom og Henrik Schück. Han skrev artikler i *[[Nordisk familjebok]]* (3. opplag) og ulike tidsskrifter.

Som salmedikter er han representert i *[[1986 års psalmbok]]* med sju verk. I *[[Norsk Salmebok (1985)|Norsk Salmebok]]* og *[[Norsk salmebok 2013]]* er han representert med en salme.

Han giftet seg i 1908 med Olga Viktoria Kristina Broman.

Han fikk Wallinpriset i 1945 og Wallinmedaljen.

## Bibliografi
* *Den svenska psalmboken* (1910, 6. opplag 1940)
* *J.O. Wallins ungdomsutveckling* (1910)
* *Wallins läroår såsom psalmdiktare* (1916), akademisk avhandling
* *Kyrka och dikt* (1917)
* *Vox angelica* (1917)
* *Svensk psalm och andlig visa* (1926)
* *Den andliga sången på anglosaxisk mark* (1927)
* *Johan Olof Wallin i yngre år* (1929)
* *Präster och poeter* (1933)
* *Neologien, romantiken, uppvaknandet, 1809–1823* (1946), utgjør bind 6:2 av *Svenska kyrkans historia*

## Salmer
* «Mästare, alla söka dig», skrevet i 1919
* «Fader, du vars hjärta gömmer», skrevet i 1910
* «O liv, som blev tänt», skrevet i 1910
* «Ord av evighet», skrevet i 1919
* «Gud, hos dig är livets källa», skrevet i 1911
* «Min själ, du måste nu glömma», oversatt i 1936 
* «En dunkel örtagård jag vet», skrevet i 1919 (Norsk: «Eg veit ein hage full av fred»)

## Referanser


## Kilder
* *[[Svenska män och kvinnor]]* (1948)
* *[[Vem är det]] 1969* (dødsdatoen)
Aadne Lønnegraff

**Aadne Lønnegraff** (1883–1971) var en norsk salmedikter og kunstmaler. Han jobbet som lærer, gård- og skogbruker og var samtidig tegner og kunstmaler. Han skrev også salmer, og er representert med en salme i *[[Norsk Salmebok (1985)|Norsk Salmebok]]*.

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Siden 121.
Walter von Keudell

**Walter von Keudell** (født 17. juli 1884 i Castellammare di Stabia, Italia, død 7. mai 1973 i Bonn) var en tysk skogsmester, jurist og politiker (Deutschnationale Volkspartei, Christlich-Nationale Bauern- und Landvolkpartei, NSDAP og CDU) under Weimarrepublikken.

Fra 1924 til 1930 var Keudell innvalgt i Riksdagen, og i det fjerde kabinettet til Wilhelm Marx var han innenriksminister fra januar 1927 til juni 1928.

Keudell ble senere nazist og meldte seg i 1932 inn i NSDAP. Etter andre verdenskrig ble han i 1948 medlem av CDU. I 1950 underskrev han *[[Charta der deutschen Heimatvertriebenen]]* som talsmann for Landsmannschaft Berlin-Mark Brandenburg.

## Referanser
Augusta Charlotta Lönborg

**Augusta Charlotta Lönborg** (født 1862, død 1900) var lærer i Uppsala, sangdikter og forfatter, blant annet for søndagsskoleladet *[[Barnavännen]]*. I *Barnavännen* skrev hun dikt, og en del av disse ble utgitt etter hennes død i samlingen *Convolvler*. Hun er representert med en salme i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

## Sanger
* «Det spirar ur jord», med i *[[Svensk söndagsskolsångbok 1908]]*.
* «Högtidsstund för alla kär», med i *[[Svensk söndagsskolsångbok 1908]]*.
* «Långt bortom rymder vida» (Norsk: «Langt ortom rømd som blånar»)
* «Nu vaknar solen i östersky», med i *[[Svensk söndagsskolsångbok 1908]]*.

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. side 98.

## Referanser


## Eksterne lenker
* Svenske Wikisource har originaltekster av Lönborg
Schloss Babelsberg

**Schloss Babelsberg** (Babelsberg slott) befinner seg i Babelsbergparken, i bydelen Babelsberg i Brandenburgs hovedstad Potsdam. Slottet er i engelsk gotisk stil og ble bygd i to byggefaser i årene 1835-1849. Plantegningene til slottet ble tegnet av arkitektene Karl Friedrich Schinkel, Ludwig Persius og Johann Heinrich Strack.

Slottet var i mer enn 50 år sommersted for prins Vilhelm, den senere keiser Vilhelm I av Tyskland og hans hustru Augusta av Sachsen-Weimar-Eisenach. Den 22. september 1862 fant samtalene sted i slottet og i parken mellom Vilhelm I. og Otto von Bismarck, som endte med utnevnelsen av Bismarck til ministerpresident og utenriksminister.
Skandinaven

***Skandinaven*** var en norskspråklig avis som ble utgitt i Chicago fra 1866 til 1941.

## Bakgrunn
*Skandinaven* ble etablert av tre norske immigranter: John Anderson (Knut Andersen Saue) og Iver Lawson (Iver Larsen Bøe) fra Voss og Knud Langeland fra Samnanger. Langeland satt som redaktør frem til 1881. Anderson administrerte forretningssiden av avisen, mens eiendomsutvikleren Lawson leide ut lokaler og utstyr.

Høsten 1849 hadde Langeland og svogeren O.J. Hatlestad kjøpt trykkpressen til ukeavisen *[[Nordlyset (norsk-amerikansk avis)|Nordlyset]]* av Even Heg og James DeNoon Reymert. Avisen ble videreført som *Democraten*, men gikk inn allerede i 1851, som følge av dårlig lønnsomhet.

John Anderson arbeidet opprinnelig for *[[Chicago Tribune]]*. I 1866 kjøpte han abonnementslisten til *Norske-Amerikanerne*, en norskspråklig avis med sviktende økonomi, og etablerte *Skandinaven* i samarbeid med Langeland og Lawson.

Langeland og Lawson hadde en stund en konkurrerende avis, *Amerika*. Avisene ble slått sammen i 1873.

Da Lawson døde i 1872, overtok sønnen Victor F. Lawson, som etter hvert også kjøpte Chicagos største avis, *[[Chicago Daily News]]*.

## Drift
Fra 1870-tallet utga *Skandinaven* et magasin som inneholdt interessante artikler, historier, og poesi. Den fikk artikler fra norskamerikanske forfattere som Hjalmar Hjorth Boyesen og Rasmus B. Anderson. *Skandinaven* ble en av de mest innflytelsesrike og fremgangsrike avisene i det skandinaviske immigrant samfunnet. Gjennom fremgangen med avisen ble Anderson i stand til å danne et utgiverselskap som ble det største av sitt slag. I 1890 ble firmaet et aksjeselskap under navnet John Anderson Publishing Company. 

Nicolay A. Grevstad var redaktør for *Skandinaven* fra 1892 til 1911 og på nytt fra 1931 til sin død i 1940. Etter år 1900 begynte nedgangen for selskapet. Den gradvise assimilasjonen av norske immigranter inn i den amerikanske befolkningen resulterte i en minkende lesekrets. Anundsen Publishing Company fra Decorah, Iowa kjøpte *Skandinavens* abonnementer, i den hensikt å slå sammen abonnementslisten med den som han hadde i den norskskrevne avisen *[[Decorah Posten]]*. Den siste utgaven av *Skandinaven* ble utgitt den 31. oktober 1941. 

Da *Skandinaven* la ned utgivelsen, etablerte Reidar Rye Haugan den norskskrevne avisen *Viking* i Chicago der han både var redaktør og utgiver. I 1958 tok, journalisten Bertram Jensenius, fra Chicago, over *Viking*, og skiftet navn på avisen til *Vinland* og ga det ut inntil sin død i 1976.

## Referanser


## Kilder
**Story of Chicago in Connection with the Printing Business* (Regan Printing House. Chicago, Illinois. 1912)
*Larson, Laurence M. *Skandinaven, Professor Anderson, and the Yankee School*  (The Changing West and Other Essays, 116-146. Northfield, MN: 1937)
*Øverland, Orm, *The Western Home – A Literary History of Norwegian America* (Norwegian-American Historical Association. 1996)

## Eksterne lenker
* Skandinaven Headquarters
* Illinois Newspaper Project. University of Illinois, Urbana-Champaign
De og vi

***De og vi*** var en hørespillføljetong på NRK radio. Den startet i 1940 og lytterne fulgte en norsk «radiofamilie» i deres hverdag.

## Handling og forfattere
Serien bygde i første omgang på skuespiller Lillemor von Hannos underholdningsromaner om kontorsjef Olaf Holmsen, ektefellen Lisen samt datteren Lillemor. von Hanno selv skrev de første episodene og gestaltet én av hovedrollene. Videre episoder ble forfattet av Hanna Klæbo Haukaas (NRK-mannen Arthur Klæbos ektefelle), revyforfatteren Per Kvist og Johan Borgen. Tore Foss spilte også en av rollene.

Thorleif Reiss hadde det overordnede ansvaret for familieserien *De og vi*.

## Kritikk
Ifølge Tilman Hartenstein i boka *Det usynlige teatret. Radioteatrets historie 1926-2001*, Oslo 2001, s. 41, fikk starten nokså god kritikk, selv om teksten for det meste besto av harmløse og hverdagslige morsomheter.

## Avslutning
Serien druknet snart i tidens dramatiske hendelser. Flere episoder som var blitt skrevet, ble aldri produsert.

## Kilder
*Hartenstein, Tilman: *Det usynlige teatret. Radioteatrets historie 1926-2001*, Oslo 2001, s. 35 og 41
Colorado City

**Colorado City** finnes flere steder:

* Colorado City (Arizona)
* Colorado City (Colorado), folketellingsområde i Pueblo County i Colorado.
*Old Colorado City (1859–1917), en historisk by og territoriehovedstaden til Colorado. Byen ble i 1917 slått sammen med Colorado Springs.
* Colorado City (Texas)
Johannes Hecklaur

**Johannes Hecklaur**, født 1596 i Nordhausen i Thüringen, død 1652, var en musiker, orgelbygger og arkitekt.

Han var nevø til Esaias Compenius og skal være kommet i lære hos denne, mens han omkring 1610 arbeidet i København. Han ble også hertugelig organist og hoffunksjonær på Gottorp, og han avsluttet sin brogede karriere som administrativ embetsmann. I egenskap av sistnevnte sto han for vigtige byggeforetagender som oppførelsen av Husums østre port.

Han døde 52 år gammel som en holden mann, og ble bisatt i Slesvig domkirke. Hans hustru, Sophia Lælius overlevet ham med to år.

Av orgelbyggerier, tok han del i Compeniusorglet på Frederiksborg slott samt i et orgel til Husum slottskapell. I 1621 oppsatte han for Christian IV et praktfullt klokkespill likeledes på Frederiksborg. 

## Referanser
Stein Balstad

**Stein Balstad** (1884&ndash;1966) var en norsk forfatter og lærer.

Balstad vokste opp i Ytre Rendal. Etter middel- og lærerskole begynte han i jobbe som lærer i Oslo bare 20 år gammel. Som 35-åring debuterte han som forfatter.

Han utga en rekke romaner, blant annet *Den store bøigen* (1923), *Forbannet være du* (1925), *Slekt skal følge -* (1928), *I ditt ansikts sved* (1930), *Tidehverv* (1933), *Vi fra skogene* (1936), *En ny slekt* (1938) og *Storbyen fanger* (1943). Han skrev også ungdomsbøker, for eksempel *Med farfar på setra* (1929) og skuespill, mest kjent er *Kven dømer* (1927)

Han skrev også hørespill: populære enaktere som *Kven dømer* (1936) og *Sportsdilla* (1939, 1941). I 1943 bidro han med *Ottegarden*.

Balstad var en realistisk folkelivsskildrer, skrev om skogarbeidernes kår og om arbeiderklassens politiske problemer. 

Han var medlem av programrådet for Kringkastingsselskapet A/S 1928-1933 og i programrådet for NRK 1933-1940.

## Referanser
Kim Du-han

**Kim Du-han** (født 15. mai 1918 i Seoul, død 21. november 1972 i Seoul) var en koreansk politiker og uavhengighetsforkjemper. Han var sønn av en annen koreansk uavhengighetsforkjemper, Kim Jwa-jin.

Kim var involvert i voldelige anti-kommunistiske aksjoner på 1940-tallet og 1950-tallet. Han ble innvalgt i Sør-Koreas nasjonalforsamling i 1954 og meldte seg samtidig inn i Syngman Rhees liberale parti. Han satt en periode, men ble gjenninnvalgt for en periode i 1965.

## Referanser


## Eksterne lenker
*  Sør-Koreas nasjonalforsamling: Kim Du-han
Boyomafallene

**Boyomafallene** (tidligere kjent som **Stanleyfallene**, også kalt **Wageniafallene** og **Kisanganifallene**) er en rekke på syv fossestryk (katarakter) i elva Lualaba i provinsen Orientale i Den demokratiske republikken Kongo. Fallene strekker seg over mer enn 100&nbsp;km, mellom byene Ubundu og Kisangani, hvor elva gradvis svinger fra en nordlig til vestlig retning. Nedenfor Boyomafallene skifter elva Lualaba navn til Kongo. 

De syv kataraktene har en total fallhøyde på 61 meter, hver av dem opptil fem meter høye og fra 150 til 1000 meter brede. Mellom kataraktene ligger lange og bredere elvestrekninger. De to største kataraktene er den første nedenfor Ubundu, som ligger i et smalt, kronglete og vanskelig tilgjengelig parti av elva, og den siste, som ligger like ved Kisangani og kan enkelt ses og besøkes fra byen. Middelvannføringen gjennom fallene er , mens den største målte vannføringen er .

Byene Ubundu og Kisangani er viktige havnebyer og endepunkter for elveskipsfarten på henholdsvis Lualaba og Kongo. Mellom de to byene går en smalsporet (1000 mm) jernbane som transporterer gods og passasjerer forbi fallene og knytter sammen transportsystemene i øvre og nedre Kongo.

Spesielt blant fransktalende blir fallene ofte kalt Wageniafallene (*chûtes Wagenia*), med henvisning til det lokale fiskerfolket kalt *Wagenia* eller *Wagenya* som har utviklet en spesiell teknikk for å fiske i fossestrykene. De bygger et system av trestativer over strykene, forankret i huller som er gravd ut av berggrunnen av vannstrømmen. Til disse stativene festet store kurver som senkes ned i elva for å «sikte» fiskene ut av vannet. Metoden er meget selektiv, ettersom kurvene er store og bare fanger store fisker, mens småfisken slipper gjennom.

Boyomafallene blir ofte referert til som det vannfallet i verden som har størst vannføring, etter at *Sete Quedas* eller *[[Guaírafallene]]* i elva Paraná i Sør-Amerika ble neddemt og ødelagt som følge av byggingen av Itaipu-demningen. Dette er imidlertid ikke korrekt, ettersom verdens mest vannrike vannfall, med god margin, er Ingafallene, som er den mest kraftfulle delen av Livingstonefallene i det nedre løpet av Kongo-elva.